Polițiștii din cadrul Poliției Municipiului Moreni au fost sesizați prin SNUAU 112, de către un participant la trafic, cu privire la producerea unui accident rutier pe raza localității Gura Ocniței.
Din primele verificări efectuate, polițiștii au constatat că un bărbat, de 54 de ani, din Moreni, în timp ce ar fi condus un ansamblu de vehicule pe drumul județean 720, din direcția Târgoviște către Moreni, în afara localității Gura Ocniței, ar fi intrat în coliziune cu un autoturism condus de un bărbat, de 64 de ani, din Moreni.
În urma evenimentului, șoferul de 64 de ani a fost rănit, fiind transportat la spital în vederea acordării de îngrijiri medicale.
Polițiștii efectuează cercetări pentru stabilirea cu exactitate a tututor împrejurărilor producerii accidentului rutier.